ΚΑΝΟΝΙΣΜΟΣ (ΕΚ) αριθ. 142/97 ΤΗΣ ΕΠΙΤΡΟΠΗΣ της 27ης Ιανουαρίου 1997 σχετικά με την παροχή πληροφοριακών στοιχείων για ορισμένες υπάρχουσες ουσίες όπως προβλέπεται στον κανονισμό (ΕΟΚ) αριθ. 793/93 του Συμβουλίου (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 12 παράγραφος 2,

Εκτιμώντας:

ότι η Επιτροπή έχει ανάγκη σχετικών πληροφοριακών στοιχείων για ορισμένες ουσίες ώστε να είναι σε θέση να ξεκινήσει τη διαδικασία αναθεώρησης, δυνάμει των άρθρων 69, 84 και 112 της συνθήκης προσχώρησης, των διατάξεων που δεν έχουν ακόμη τεθεί σε εφαρμογή στα νέα κράτη μέλη, εκτιμώντας ότι τα πληροφοριακά αυτά στοιχεία πρέπει να είναι στη διάθεσή της πριν από όλες τις πληροφορίες που καθορίζονται από τα άρθρα 3 και 4 του κανονισμού (ΕΟΚ) αριθ. 793/93 7

ότι το άρθρο 12 προβλέπει την υποχρέωση παροχής εκ μέρους των κατασκευαστών και των εισαγωγέων, των διαθέσιμων σε αυτούς πληροφοριακών στοιχείων για ορισμένες ουσίες που πιθανολογείται ότι παρουσιάζουν κινδύνους για τον άνθρωπο ή το περιβάλλον 7

ότι ο κανονισμός (ΕΚ) αριθ. 1488/94 της Επιτροπής (2) καθορίζει τις αρχές αξιολόγησης των κινδύνων για τον άνθρωπο και το περιβάλλον σύμφωνα με τον κανονισμό (ΕΟΚ) αριθ. 793/93 7

ότι τα μέτρα που προβλέπονται στον παρόντα κανονισμό με τη γνώμη της επιτροπής που έχει συσταθεί δυνάμει του άρθρου 15 του κανονισμού (ΕΟΚ) αριθ. 793/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι παραγωγοί και οι εισαγωγείς ουσιών οι οποίες απαριθμούνται στο παράρτημα του παρόντος κανονισμού θα παρέχουν όλα τα πληροφοριακά στοιχεία, τα σχετικά με την έκθεση του ανθρώπου και του περιβάλλοντος στις εν λόγω ουσίες, στην Επιτροπή εντός τεσσάρων μηνών από τη θέση σε ισχύ του παρόντος κανονισμού.

Τα στοιχεία τα σχετικά με την έκθεση αφορούν την εκπομπή της χημικής ουσίας ή την έκθεση στην εν λόγω χημική ουσία ανθρωπίνων πληθυσμών ή τμημάτων του περιβάλλοντος, στα διάφορα στάδια του κύκλου ζωής της εν λόγω ουσίας, σύμφωνα με το άρθρο 3 παράγραφος 3 και με το παράρτημα 1Α του κανονισμού (ΕΚ) αριθ. 1488/94, δεδομένου ότι:

- ανθρώπινοι πληθυσμοί νοούνται οι εργαζόμενοι, οι καταναλωτές και ο άνθρωπος που εκτίθεται εμμέσως στο περιβάλλον,

- τμήματα του περιβάλλοντος νοούνται το υδάτινο, η στεριά και η ατμόσφαιρα 7 λαμβάνονται επίσης υπόψη στοιχεία σχετικά με την πορεία της χημικής ουσίας στις εγκαταστάσεις επεξεργασίας λυμάτων και με την συσσώρευσή της στην τροφική αλυσίδα,

- ο κύκλος ζωής μιας ουσίας καλύπτει την παραγωγή, τη μεταφορά, την αποθήκευση, την ενσωμάτωσή της σε κάποιο παρασκεύασμα ή τη χρήση σε κάποια άλλη επεξεργασία, την εξάλειψή της ή την ανάκτησή της.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιανουαρίου 1997.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 84 της 5. 4. 1993, σ. 1.

(2) ΕΕ αριθ. L 161 της 29. 6. 1994, σ. 3.

ΠΑΡΑΡΤΗΜΑ

>ΘΕΣΗ ΠΗΝΑΚΑ>